Diari Oficial de la Generalitat Valenciana


Sumari del DOGV 6664, del 02-12-2011 (2011/12723)

Resolució d'11 d'octubre de 2011, del Servici Territorial d'Energia de València, per la qual es convoca l'alçament d'actes prèvies a l'ocupació de determinades finques afectades pel projecte Línia aerosubterrània trifàsica a 20 kV simple circuit 100-A1/S1A, L-15 Contreras de ST Utiel, des de suport existent núm. 450113 a Fuenterrobles fins a suport pas A/S, a col·locar al costat de planta de Leche Pascual a Camporrobles, i des de suport en subterrània fins a CTR situat en l'esmentada planta, ATLINE/2008/919/46 als termes municipals de Fuenterrobles i Camporrobles, a la província de València. Expedient d'expropiació forçosa número JUEXPR/2011/9.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6664

Data del DOGV
:   02-12-2011

Secció del DOGV
:   V. ANUNCIS

Número del document
:   2011/12183


Organisme emissor
:   Conselleria d'Economia, Indústria i Comerç

Tipus de document
:   Resolució

Resolució d'11 d'octubre de 2011, del Servici Territorial d'Energia de València, per la qual es convoca l'alçament d'actes prèvies a l'ocupació de determinades finques afectades pel projecte Línia aerosubterrània trifàsica a 20 kV simple circuit 100-A1/S1A, L-15 Contreras de ST Utiel, des de suport existent núm. 450113 a Fuenterrobles fins a suport pas A/S, a col·locar al costat de planta de Leche Pascual a Camporrobles, i des de suport en subterrània fins a CTR situat en l'esmentada planta, ATLINE/2008/919/46 als termes municipals de Fuenterrobles i Camporrobles, a la província de València. Expedient d'expropiació forçosa número JUEXPR/2011/9.  
  
 [2011/12220]  
  
En data 12 de novembre de 2010, el Servici Territorial d'Energia de València va dictar resolució per la qual es va autoritzar a Iberdrola Distribución Eléctrica, SAU, es va declarar, en concret, la utilitat pública i es va aprovar el projecte d'execució de la instal·lació elèctrica "Línia aerosubterrània trifàsica a 20 kV, simple circuit 100-A1/S1A, L-15 Contreras de ST Utiel, des de suport existent núm. 450113 a Fuenterrobles fins a suport pas A/S, a col·locar al costat de la planta de Leche Pascual a Camporrobles, i des de suport en subterrània fins a CTR situat en l'esmentada planta", als termes municipals de Fuenterrobles i Camporrobles, a la província de València.  
L'esmentada declaració d'utilitat pública, d'acord amb el que s'ha disposat en la Llei 54/1997, de 27 de novembre, del Sector Elèctric, i en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i n'implica la urgent ocupació, i se'ls aplicarà el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això, el cap del Servici Territorial d'Energia de València, per complir el que s'ha disposat en el mencionat article 52 de la Llei d'Expropiació Forçosa, ha resolt convocar els titulars dels béns i drets afectats a l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, portar a cap l'alçament d'actes prèvies a l'ocupació i, si fóra procedent, les d'ocupació definitiva.  
Totes les persones interessades, així com les persones que siguen titulars de qualssevol tipus de drets o interessos sobre els béns afectats, hauran d'acudir personalment o representades per persona degudament autoritzada, i hauran d'aportat documents acreditatius de la seua titularitat i l'últim rebut de la contribució; es podran fer acompanyar dels seus perits i un notari, si ho consideren oportú, amb les despeses a càrrec seu.  
L'alçament d'actes tindrà lloc els dies 16 i 17 de gener de 2012 a l'Ajuntament de Fuenterrobles i els dies 17, 18, 19 i 20 de gener de 2012 a l'Ajuntament de Camporrobles.  
L'ordre d'alçament d'actes es comunicarà a cada interessat mitjançant la corresponent cèdula de citació, i la relació de titulars convocats figurarà al tauler d'edictes de l'ajuntament assenyalat i en l'annex.  
  
S'informa que esta publicació es fa, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de notificació de la present resolució als titulars desconeguts o amb domicili ignorat o a aquells en què, tot i haver-se intentat la notificació, no se'ls haguera pogut efectuar.  
  
En l'expedient d'expropiació, Iberdrola Distribución Eléctrica, SAU assumirà la condició de beneficiària.  
  
València, 11 d'octubre de 2011.- El cap del Servici Territorial d'Energia: Enrique Climent Sirvent.  
Relació concreta i individualitzada de béns i drets afectats pel projecte: Línia aereosubterrània trifàsica a 20 kv simple circuit 10-a1/s1a, l-15Ccontreras de ST Utiel, des de suport existent núm. 450113 a Fuenterrobles fins a suport pas a/s, a col·locar al costat de la planta de Leche Pascual a Camporrobles, i des de suport en subterrània fins a CTR situat en l'esmentada planta.  
Atline-2008-919-46 l.e. Fuenterrobles i camporrobles - província de valència   
Terme municipal de: fuenterrobles  
  
  
  
  
  
terme municipal de: camporrobles  
tram aeri  
  
  
Relación concreta e individualizada de bienes y derechos afectados por el proyecto:Línea aérea-subterránea trifásica a 20 kv simple circuito 100-A1/S1A, L-15 Contreras de ST Utiel, desde apoyo existente nº 450113 en Fuenterrobles hasta apoyo paso A/S a colocar junto a planta de Leche Pascual en Camporrobles, y desde apoyo en subterránea hasta CTR situado en dicha planta, ATLINE/2008/919/46 en los términos municipales de Fuenterrobles y Camporrobles, en la provincia de Valencia. Término municipal de Fuenterrobles.  
  
  
  
  
  
tram subterrani  
  
  
  
  
  
\* \* \* \* \*  
  
  
  
  
  
  
Término municipal de: Camporrobles  
  
tramo aéreo  
  
  
  
  
  
tramo subterráneo  
  
